**Regulamentul de păşunat în Comuna Banloc**

Art.1. Terenurile evidenţiate ca păsuni aflate în administrarea Consiliului Local Banloc vor fi folosite pentru păşunatul animalelor. În scopul asigurării unui păşunat raţional pe tot parcursul anului se vor stabili efectivele de animale pe trupuri de păşune în funcţie de numărul de animale.

Art.2. Gospodărirea păşunilor, organizarea şi efectuarea lucrărilor de curăţire şi defrişare a mărăcinilor, lucrărilor de fertilizare cu îngrăşăminte chimice, naturale şi amendamente, intră în răspunderea utilizatorilor cu asistenţa tehnică a specialistilor de la Primărie şi de la Centrul agricol al comunei Banloc.

Art.3. (1) Perioada şi taxele de păşunat sunt stabilite anual de Consiliul Local Banloc, pana cel tarziu în luna martie.

(2) Păşunatul în afara perioadei stabilite de Consiliul Local Banloc este interzis. Pentru

animalele gasite pe pajisti în perioada interzisa se vor aplica amenzi prevazute de actele

normative în vigoare.

Art.4 Păşunatul se realizează urmare încheierii contractului de păşunat şi plăţii taxelor

stabilite de Consiliul Local Banloc.

Art.5. Fiecare crescător de animale are obligaţia de a înregistra animalele în registrul agricol în conformitate cu prevederile Ordinului nr. 95 din 21 aprilie 2010, pentru aprobarea Normelor tehnice de completare a registrului agricol pentru perioada 2010 - 2014.

Art.6. Crescătorii de animale care nu şi-au achitat taxa de păşunat în anii precedenţi nu au

dreptul de folosire a păşunii până la achitarea taxelor de păşunat la zi, sub sancţiunea plaţii majorărilor de întârziere, conform legislatiei în materie.

Art.7. (1) Se pot executa construcţii zoopastorale temporare (provizorii) cu aprobarea CL pe

păşune, în conformitate cu OG nr.34/2013.

(2) Se admite depozitarea gunoiului sau a materialelor de orice fel pe păşune ( inclusiv furaje), cu aprobarea CL.

Art. 8 La încheierea contractului de păşunat deţinatorul de animale va prezenta certificat de sănătate eliberat de medicul veterinar de circumscripţie pentru întregul efectiv de animale învoite la păşunat.

Art.9. Pentru invoirea la păşunat, animalele vor fi înregistrate în Registrul Agricol, în

conformitate cu prevederile Ordinului nr. 95 din 21 aprilie 2010, pentru aprobarea Normelor tehnice de completare a registrului agricol pentru perioada 2010 - 2014.

Art.10 (1) Păşunatul este admis numai în cirezi si turme organizate. Ciurda de bovine se

stabileste la un efectiv de minim 30 capete. Turma de ovine şi caprine se stabileste la un

efectiv minim de 100 capete.

(2) Proprietarii de animale sunt obligati sa aducă vitele la cireadă si să le ducă acasă numai legate.

(3) Se interzice păşunatul individual sau în grupuri razlete, cu paznici ocazionali.

Art.11. (1). Se interzice iesirea animalelor pe timp de noapte pe alte trupuri de păşune în afara celor repartizate.

(2) Ciobanii se obligă să asigure pe fiecare turmă constituită cel puţin un număr de 3

clopote.

Art.12. (1) Se interzice schimbarea locului de păşunat repartizat, prin migrare pe alte păşuni sau terenuri.

(2) Păşunatul pe alte suprafeţe (fâneţe, ogoare, mirişti, diguri etc.), decât cele prevăzute în

contractul de păsunat, se consideră păsunat ilegal în condiţiile în care nu există acordul scris al proprietarului/arendaşului de teren.

Art.13. Se interzice păşunatul pe drumurile de exploatare, răzoare dintre terenurile agricole proprietate privată, precum şi legarea animalelor prin priponire.

Art.14. Creşterea pe lângă stână de catre ciobani/păstori a păsărilor şi porcilor este interzisa în vederea evitării degradării păşunilor.

Art.15. (1) Organizarea păşunatului pe pajiştile Consiliului Local Banloc revine Comitetului de păşunat numit prin HCL nr. 11/2013, care va avea urmatoarele atributii:

a) stabileste programul de pasunat pentru fiecare trup de pasune si urmareste respectarea lui de catre responsabilii de cirezi şi turme.

b) stabileste locul de amplasare a stânelor şi a celorlalte dotari pastorale.

c) organizeaza sau supravegheaza, dupa caz, efectuarea lucrarilor de întretinere si de

îmbunatatire a pajistilor.

d) asigura/supravegheaza amenajarea si întretinerea pasunilor, podetelor, fântânilor si

jgheaburilor de adapare, a altor constructii pastorale, precum si a drumurilor de acces pe

pasune, dupa caz.

e) efectueaza controale cu privire la modul în care responsabilii de ciurde si turme îsi

îndeplinesc obligatiile;

f) asigura întocmirea contractelor de pasunat cu beneficiarii, urmarind respectarea clauzelor prevazute în acestea.

Art. 16 Proprietarii, deţinătorii de animale sunt obligaţi să declare până cel tărziu la 1 martie

a anului în curs, toate animalele pe care le deţine si pe care intenţionează să le declare la păsunat.

Art.17 Responsabilii de ciurde si turme au urmatoarele obligatii:

a) sa primeasca în ciurda numai efectivele care îndeplinesc conditiile pentru invoirea la

pasunat;

b) să respectare întocmai programul de păşunat;

c) să respecte limitele trupului de paşune repartizat, durata ciclului de păşunat, să asigure

protectia parcelelor învecinate şi a tuturor culturilor din apropierea suprafetelor repartizate pentru păşunat;

d) să aibă grijă şi sa pastreze în buna stare dotarile şi construcţiile pastorale;

e) sa respecte traseele de circulatie a turmelor si cirezilor, astfel cum sunt stabilite de Comitetul de păşunat;

f) să respecte normele sanitar-veterinare în vigoare si dispozitiile organelor sanitar veterinare;

g) sa urmareasca permanent starea de sanatate a animalelor si sa anunte imediat aparitia sau suspiciunea unei boli transmisibile la animalele date la pasunat în grija lui;

Art.18 Pentru întretinerea si îmbunatatirea pajistilor beneficiarii de pasuni au obligatia sa

foloseasca numai drumurile stabilite, fiind interzisa trecerea peste pasuni cu caruta sau cu

orice alte mijloace de transport, care cauzeaza deteriorarea acestora sau crearea de noi

drumuri.

Art.19 . (1) Pasunatul neautorizat se sanctioneaza cu amenda contraventionala conform

Legii zootehniei nr. 72/2002, cu modificarile si completarile ulterioare si OG nr. 34/2014.

(2) Pasunatul neautorizat reprezinta:

a) pasunatul cu animalele care nu sunt înregistrate la registrul agricol;

b) pasunatul în alte locuri decât cele stabilite pentru anumite tipuri de animale, ocuparea altui teren decât cel stabilit.

c) pasunatul cu animale pentru care nu s-au platit taxe de pasunat sau care nu au fost

declarate la încheierea contractului de pasunat;

d) pasunatul cu animale pentru care nu exista certificate sanitar-vetrinare care sa ateste starea de sanatate a acestora;

e) pasunatul în perioada interzisa.

Art 20. a) La specia bovine se stabileşte păşunea pentru vacile de lapte şi juninci.

b) La specia ovine se asigură păşunea pentru turmele în care sunt oile satului şi restul se distribuie în funcţie de numărul de oi.

Art.21 Taxele si amenzile se vor încasa de catre Primaria comunei Banloc.si vor fi folosite ca venituri la bugetul local în vederea administrarii pasunilor.

Art.22. Pentru prevenirea păsunatului ilegal se vor efectua controale de către echipe mixte formate din reprezentanţi ai Comitetului de păşunat şi Poliţia Banloc.

Art. 23. Orce modificare a efectivului de animale se va anunţa la registrul agricol şi se va aduce la cunoştinţa Comitetului de păşunat în maximum 5 zile.

Presedinte de sedinţă Contrasemnează,

Ianc Marţian Secretar

Petru Nicolae